BOSNA I HERCEGOVINA

FEDERACIJA BOSNE I HERCEGOVINE

MINISTARSTVO PRIVREDE TUZLANSKOG KANTONA

T U Z L A

**PODNOSIOCIMA ZAHTJEVA JAVNOG POZIVA ZA ODABIR KORISNIKA GRANT SREDSTAVA «PODRŠKA RAZVOJU KANTONA» ZA 2024. GODINU**

Poštovani,

Ugovor o implementaciji novčanih sredstava i Obrazac izvještaja o utrošku sredstava, detaljno definišu rok utroška i pravdanja finansijskih sredstava Ministarstva privrede Tuzlanskog kantona (u daljem tekstu: Ministarstvo), kao i mjere koje će Ministarstvo poduzeti u slučaju kada korisnik sredstava ne opravda dodijeljena sredstva.

Ministarstvo je ovlašteno da protiv onih korisnika koji ne opravdaju sredstva, podnese i krivične prijave u skladu sa članom 268. - Obmana pri dobijanju kredita ili drugih pogodnosti, Krivičnog zakona u Federaciji Bosne i Hercegovine („Službene novine Federacije BiH“, br. 36/03, 37/03, 21/04, 69/04, 18/05 i 42/10) koji glasi:

**„Ko s ciljem da za sebe ili drugog pribavi kredit, ulagačka sredstva, subvencije ili kakvu drugu pogodnost, davatelju kredita ili osobi nadležnoj za odobravanje pogodnosti dade neistinite ili nepotpune podatke o imovinskom stanju ili druge podatke značajne za dobivanje kredita ili druge pogodnosti, kaznit će se kaznom zatvora…“**

Korisnik sredstava koji je odabran na osnovu lažnih podataka koje je dao u Prijavnom obrascu ili u Obrascu izjave, sam snosi rizik za sve štetne posljedice koje po njega mogu nastupiti u slučaju davanja neistinitih podataka za dobivanje sredstava Ministarstva.

U cilju poštivanja odredbi Zakona o sukobu interesa u organima vlasti u Federaciji Bosne i Hercegovine od strane izabranih dužnosnika, nosilaca izvršnih funkcija i savjetnika u vršenju javnih funkcija, želimo Vas podsjetiti na poštivanje odredbi Zakona o sukobu interesa u organima vlasti u Federaciji Bosne i Hercegovine („Službene novine Federacije BiH“, broj: 70/08).

**Korisnik sredstava koji je potpisao Ugovor o implementaciji novčanih sredstava** **sa Ministarstvom, sam snosi rizik za povrede odredbi naprijed navedenog Zakona.**

**MINISTARSTVO PRIVREDE**

**TUZLANSKOG KANTONA**

**Tuzla, 31.10.2024. godine**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv podnosioca prijave)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adresa i sjedište podnosioca prijave)

Vezano za učešće u Javnom pozivu za odabir korisnika grant sredstava «Podrška razvoju Kantona» za 2024. godinu, koji je raspisalo Ministarstvo privrede Tuzlanskog kantona dana 31.10.2024. godine, pod punom materijalnom i krivičnom odgovornošću dajemo sljedeću

**I Z J A V U**

1. Da ćemo **nabavku opreme i alata** iz prijave sa kojom učestvujemo u Javnom pozivu izvršiti **isključivo od dobavljača koji su PDV-obveznici**.
2. Da ćemo pravdati trošak sredstava dodijeljenih od Ministarstva privrede predviđenih za realizaciju nabavke iz prijave, sa odgovarajućom dokumentacijom datiranom ne ranije od dana objave Javnog poziva.
3. Da dobavljači nabavke iz prijave nisu i ne mogu biti povezana lica, i to po osnovu:

* **Isti vlasnik i/ili suvlasnik pravnog lica,**
* **Vlasništvo i/ili suvlasništvo bračnog druga i/ili lica koja žive u istom domaćinstvu ili imaju međusobno povezane ili zajedničke investicije, ili**
* **Zajednički članovi Nadzornog odbora i/ili Uprave.**

1. Da nismo ostvarili finansijska sredstva za predloženu namjenu iz prijave po Javnom pozivu iz drugog izvora.
2. Da smo pročitali i razumjeli akt Ministarstva od 31.10.2024. godine, koji je sastavni dio Obrasca izjave.

\_\_\_\_\_\_\_\_\_\_\_\_\_\_\_\_\_\_\_\_\_\_\_

(lice ovlašteno za zastupanje)

M.P.

Mjesto \_\_\_\_\_\_\_\_\_\_\_\_\_\_\_

Datum \_\_\_\_\_\_\_\_\_\_\_\_\_\_\_

**NAPOMENA: Izjavu je obavezno ovjeriti pečatom podnosioca prijave.**